પોલીસે આ એન્કાઉન્ટર બાદ હવે જે જગ્યાએ આતંકી છુપાયો હતો તે ઘરમાં સર્ચ ઓપરેશન શરૂ કરી દીધું છે. યુપી એટીએસના જણાવ્યા અનુુસાર આતંકી સૈફુલ્લા આઇએસનો મોડયુલ હતો. લખનૌના ઠાકુરગંજ વિસ્તારના એક ઘરમાં આતંકી છુપાયાના અહેવાલથી ખળભળાટ મચી ગયો હતો. યુપી એટીએસ દ્વારા છેલ્લા ૧૧ કલાકથી આતંકી વિરુદ્ધ ઓપરેશન શરૂ કરવામાં આવ્યું હતું. પ્રારંભિક અહેવાલો અનુસાર એક આતંકી લખનૌના ઠાકુરગંજમાં હાજી કોલોનીના એક ઘરમાં છુપાયો છે. આ આતંકીના તાર ભોપાલ-ઉજ્જૈન ટ્રેનમાં થયેલા બ્લાસ્ટ સાથે જોડાયેલા હોવાનો શક છે.